บก.น.5 รวบ2โจ๋เอเย่นต์ยานรก ยึดของกลางอื้อ
เจ้าหน้าที่ตำรวจ กก.สส.บก.น.5 สนธิกำลังทหาร ม.1 รอ. รวบเอเย่นต์ค้ายานรกให้วัยรุ่นย่านประเวศ ยึดของกลางยาไอซ์ 65.69 กรัม ยาบ้า 2,000 เม็ด ก่อนขยายผลจับผู้ต้องหาเพิ่มอีกรายคาบ้านพัก ตรวจค้นยึดอาวุธปืนลูกซองยาว 1 กระบอก และกระสุนปืน 13 นัด ส่งดำเนินคดี,เมื่อวันที่ 19 พ.ย. พ.ต.อ.สุพัชร พึ่งพวง ผกก.สส.บก.น.5 พ.ต.ท.ดิลก รื่นเนตร รอง ผกก.สส.บก.น.5 พ.ต.ต.สยมภู กุลจิตติสิโรดม สว.สส.บก.น.5 เจ้าหน้าที่ฝ่ายสืบสวน กก.สส.บก.น.5 และเจ้าหน้าที่ทหารกองร้อยรักษาความสงบสังกัด พล.ม.1.รอ. ร่วมจับกุมนายนพดล หรือต้อม จันทมาศ อายุ 26 ปี และนายอธิธัช หรือไวท์ รุจรวีอดิภา อายุ 28 ปี พร้อมของกลางเป็นยาไอซ์ 65.69 กรัม ยาบ้า 2,000 เม็ด อาวุธปืนลูกซองยาว 1 กระบอก กระสุนปืนลูกซอง 13 นัด โทรศัพท์มือถือไอโฟน 5 สีดำ 1 เครื่อง โทรศัพท์มือถือไอโฟน 4 สีขาว 1 เครื่อง โดยจับกุมได้บริเวณหน้าร้านสะดวกซื้อในซอยเฉลิมพระเกียรติ 22 แขวงหนองบอน เขตประเวศ กทม.,ผกก.สส.บก.น.5 กล่าวว่า การจับกุมครั้งนี้สืบเนื่องจากเมื่อวันที่ 18 พ.ย. ที่ผ่านมา เจ้าหน้าที่ได้รับแจ้งจากประชาชนในพื้นที่ว่าพบชายต้องสงสัยจำนวน 2 คนมีพฤติกรรมลักลอบจำหน่ายยาเสพติด จึงสนธิกำลังตำรวจ กก.สส.บก.น.5 และทหารสังกัด พล.ม.1 รอ. ไปตรวจสอบกระทั่งพบนายนพดลยืนอยู่บริเวณหน้าร้านสะดวกซื้อแห่งหนึ่งภายในซอยเฉลิมพระเกียรติ 22 ขณะกำลังรับกระเป๋าสะพายซึ่งภายในมียาไอซ์ จึงเข้าจับกุมตัวก่อนจะขยายผลที่บ้านพักของนายนพดล ซอยเฉลิมพระเกียรติ 14 แยก 50 แขวงหนองบอน เขตประเวศ กทม. พบยาบ้าอีกจำนวน 10 ห่อ จำนวน 2,000 เม็ด ซุกซ่อนอยู่ในตู้เสื้อผ้าในห้องนอนของบ้านพักดังกล่าว,พ.ต.อ.สุภัทร กล่าวอีกว่า จากการสอบสวนนายนพดลให้การว่า สำหรับยาเสพติดที่ตรวจพบทั้งหมดนั้น ทางนายอธิธัชเป็นคนโทรศัพท์สั่ง ส่วนตนมีหน้าที่ไปรับตามที่นัดหมายก่อนจะนำมาจำหน่ายต่อให้วัยรุ่นในละแวกใกล้เคียง ขณะเดียวกัน โดยนายอธิธัชได้โทรศัพท์หานายนพดลว่าไปรับของมารึยัง จากนั้นเจ้าหน้าที่จึงทำการซ้อนแผนเพื่อเข้าจับกุมนายอธิธัช โดยให้นายนพดลนัดหมายกับนายอธิธัชที่ห้องพักแห่งหนึ่งย่านสวนหลวง ที่เป็นห้องพักของนายอธิธัช จากการตรวจค้นภายในห้องพักดังกล่าวพบเพียงอาวุธปืนลูกซองยาว 1 กระบอกและเครื่องกระสุนปืนลูกซอง 13 นัด พบว่าไม่มีใบอนุญาตเจ้าหน้าที่จึงรวบรวมไว้เป็นหลักฐานก่อน,เบื้องต้นเจ้าหน้าที่แจ้งข้อหานายอธิธัช ร่วมกันมียาเสพติดให้โทษประเภทที่ 1 (ยาบ้า,ยาไอซ์) ไว้ในครอบครอบเพื่อจำหน่าย, มีอาวุธปืนและเครื่องกระสุนปืนลูกซองเดี่ยวไว้ในครอบครองโดยไม่ได้รับอนุญาต ส่วนนายนพดลแจ้งข้อหาว่า ร่วมกันมียาเสพติดให้โทษประเภทที่ 1 (ยาบ้า,ยาไอซ์) ไว้ในครอบครอบเพื่อจำหน่าย ก่อนนำตัวส่งพนักงานสน.บางนา ดำเนินคดีตามกฎหมายต่อไป.
เจ้าหน้าที่ตำรวจ กก.สส.บก.น.5 สนธิกำลังทหาร ม.1 รอ. รวบเอเย่นต์ค้ายานรกให้วัยรุ่นย่านประเวศ ยึดของกลางยาไอซ์ 65.69 กรัม ยาบ้า 2,000 เม็ด ก่อนขยายผลจับผู้ต้องหาเพิ่มอีกรายคาบ้านพัก ตรวจค้นยึดอาวุธปืนลูกซองยาว 1 กระบอก
จับยาบ้า,เอเยนต์ยานรก,บก.น.5,ยาเสพติด,ยาไอซ์,ลักลอบค้ายาบ้า,จำหน่ายยาเสพติด,ล่อซื้อยาบ้า,ย่านประเวศ,วัยรุ่นค้ายา,ขยายผลยาบ้า,ทหาร ม.1 รอ.,กก.สส.บก.น.5,ข่าว,ข่าวทั่วไทย,ไทยรัฐออนไลน์